(vovworld) - ງານໂຮມຊຸມນຸມຕອບສະໜອງວັນຊັບພະຍາກອນນ້ຳໂລກ 22/3 ຖືກດຳເນີນໃນວັນທີ 22/3 ຢູ່ແຂວງ Hau Giang. ສານເຊິ່ງສະຫະປະຊາຊາດຍົກອອກຜ່ານຫົວຂໍ້ຂອງວັນຊັບພະຍາກອນນ້ຳໂລກປີນີ້ແມ່ນ “ນ້ຳ ແລະ ຄ້ຳປະກັນດ້ານສະບຽງອາຫານ”. ໃນບົດກ່າວປາໄສໄຂງານໂຮມຊຸມນຸມຕອບສະໜອງວັນຊັບພະຍາກອນນ້ຳໂລກປີ 2012, ທ່ານລັດຖະມົນຕີຊ່ວຍວ່າການກະຊວງ ຊັບພະຍາກອນ ແລະ ສິ່ງແວດລ້ອມຫວຽດນາມ Nguyen Thai Lai ເນັ້ນໜັກວ່າ: ປະຈຸບັນ, ຫວຽດນາມຖືກຈັດເຂົ້າກຸ່ມບັນດາປະເທດມີແຫຼ່ງຊັບພະຍາກອນນ້ຳ ໃນລະດັບປານກາງຂອງໂລກ ແຕ່ວ່າຍັງມີຫຼາຍປັດໄຈບໍ່ໝັ້ນຄົງ. ສະພາບຂາດແຄນ, ການພິພາດແຫຼ່ງນ້ຳໄດ້ ແລະ ພວມເກີດຂຶ້ນຢູ່ບາງບ່ອນ, ບາງຈຸດເວລາ. ຄວນໄດ້ຮັບການຂຸດຄົ້ນ, ນຳໃຊ້ແຫຼ່ງຊັບພະຍາກອນນ້ຳຢ່າງເໝາະສົມກ່ວາອີກ. ເນື່ອງໃນໂອກາດນີ້, ກະຊວງຊັບພະຍາກອນ ແລະ ສິ່ງແວດລ້ອມກໍໄດ້ຈັດຕັ້ງງານວາງສະແດງຮູບພາບສີລະປະຊັບພະຍາກອນ “ນ້ຳ ແລະ ຄ້ຳປະກັນດ້ານສະບຽງອາຫານ”.